user
Murugada maxaa laga dhaxlaaa.


assistant
Waxa laga yaabaa inaad dareemeyso  murugo  qalbigaada daashatay, waxa laga yabaa in nolosha si uun kugu adkaatay, waxa laga yabaa in  maalmaha ciriiri aad ku dareentay, waxa laga yaabaa in  aad weysay wax aad wax ku iibsato,  waxa laga yabaa saaxiib aad jecleyd in aad weysay,  waxa laga yabaa in  aad weysay qof ku dhageysa,  waxa laga yabaa in qalbigaadu dareemayo caburnaan aad u xooggan, waxa laga yaabaa seymooyinka nolosha in ay ku daashadeen, waxa laga yabaa in  culeysku uu kugu noqday darbi kugu dumay,  waxa laga yaaba in aad dareemeyso ereyo lagu kala jeexay qalbigaada aadan fileyn,  waxa laga yabaa in  wanaag aad sameysay xumaan laguugu beddelay,  waxa laga yabaa buug aad u baahneyd aad weysay waxaad ku iibsato,  waxa laga yabaa in  aad weyso garab aad cuskato, waxa laga yabaa in aad weyso gacan ilintaada tirta,  waxa laga yabaa in  jirkaagu xanuun la dhaqaaqi waayo.
 Waxa laga yabaa  iin jirkaada ku taalo in laguugu faquuqo,  waxa laga yabaa xanuun  aad la nooshahay in laguugu dhibsado,  waxa laga yabaa in aadan  caawa quudan  calooshaaduna  ay  taaheyso,  waxa laga yabaa in  aadan heysan  meel aad ciirsato,  waxa laga yaabaa  taaha qalbigaadu in aanay jirin cid maqleyso si walba aad u qeyliso,  waxa laga yabaa in  hareertaadu ay joogaan  kumaan qof aanu jirin mid ku fahma,  waxa laga yabaa in uu jiro qof aad dhibtaadu u sheegatay uu isagu kugu noqday mid sii kordhiya xanuunkaada, waxa laga yaabaa qosolkaada badan in aad ku qarineyso xanuun tira beel ah,  waxa laga yabaa habbeenka in  aadan seexan murugo darteeda,  waxa laga yabaa saaxiib aad  wax walba ka dhigatay in  uu kaa doorsado qof kale adigoo wax walba u huray, waxa laga yaabaa in  qalbi aad jacayl buuxa u hibeysay kugu abaal gudda  xanuun aadan xamili karin, waxa laga yabaa ruux aad wehel ka dhiganeysay in uu murugada kugu eegto, waxa laga yabaa saaxiib aad  wacatay sidi kugula qeybsado  xanuunka  iyo murugada waayaha balse  dantiisa  kaa raacday, waxa laga yabaa in aad bixiso wax walba sida ugu quruxda badan sidaas ay tahay   xanuunka qalbigaadu uu la tiicayo in abaal-marin laaga dhigo.
 Waxa laga yabaa in aad daashay jir ahaan iyo qalbi ahaan,  waxa laga yabaa in aysan ku fahmin waalidkaada iyo ehelkaada,  waxa laga yabaa adigoo xanuun nafsiyadeed dareemayo in laguu arko mid iska yeel yeelaya,  waxa laga yabaa in  aad ku dhex jirto xaalad qar iska tuur ah si aad uga dhex baxdo xanuunka iyo murugada.  Haddii aad soo dhoweysato waxay kugu deeqayaan ficiladooda  foosha xun.   
Waxaan kuu sheegayaa  ma jirto murugo iyo xaalado adag cid ka maran,   culeys walba waxa ka danbeeya fudeyd qurux badan,  waxa suuragal ah xaaladaha iskugu kaa cakiran  in Ilaahay kuu diyaarshay beddel ka qurux badan,  soo xusuuso  nimcooyinka quruxda badan Eebbe kugu deeqay.  Haa.. cidna aad ha iskugu dherarin,  qofna aad ha iskugu dhiibin,  qofna si qoto dheer ha iskugu haleyn,  meesha kaliya aad cuskaneyso ha noqoto baryada Eebbaha qaararkaada iskugu dheellitiray, kugu deeqay awoodda isaga wax ku weydiisaneyso.  Haa..  Ilaahey isaga ku ilaalsha imisa jeer adigoo murugeysan uu farxad kugu deeqay,  intee jeer adigoo wax u baahan si lama filaan kugu siiyay, tira malaha inta jeer uu dhibaato kaa badbaadiyay kaas ayaa mudan in aad xagiisa u cararto.